Κώστας Πρωτοψάλτης

Ο Κώστας Πρωτοψάλτης (Αθήνα 1916 – 28 Αυγούστου 1978) ήταν Έλληνας πρωταθλητής στίβου και αθλητικός παράγων. Υπηρέτησε, αρχικά ως αθλητής και στη συνέχεια σαν τεχνικός σύμβουλος, επί 45 χρόνια τον ελληνικό αθλητισμό.

Ο Πρωτοψάλτης ξεκίνησε την ενασχόλησή του με τα σπορ από την εφηβική ηλικία και το 1933 εντάχθηκε στο δυναμικό του Πειραϊκού Συνδέσμου. Αναδείχθηκε πρωταθλητής Ελλάδας στο άλμα επί κοντώ το 1947 και η ατομική του κορυφαία επίδοση ήταν 3,91 μ. Στους Βαλκανικούς Αγώνες του 1940 κατέκτησε το χάλκινο μετάλλιο.

Μετά το πέρας της αγωνιστικής του σταδιοδρομίας ανέλαβε τεχνικός σύμβουλος και υπηρέτησε τον ΣΕΓΑΣ από διάφορες θέσεις και ως μέλος του Δ.Σ. έως και το θάνατό του. Υπήρξε προπονητής, μεταξύ άλλων, των Γιώργου Ρουμπάνη και Χρήστου Παπανικολάου. Διατέλεσε μέλος του ΟΣΦΠ.

Το καλοκαίρι του 1978 υπέστη εγκεφαλικό, μεταφέρθηκε στον Ευαγγελισμό όπου και εξέπνευσε σε ηλικία 62 ετών.

Πηγή
 Φύλλο εφημερίδας «Αθλητική Ηχώ» της 29 Αυγούστου 1978, σελ. 6: «Έσβησε χθες ένα λιοντάρι του στίβου, ο Κ. Πρωτοψάλτης»

Παραπομπές 

Έλληνες αθλητές του άλματος επί κοντώ
Αθλητές στίβου Πειραϊκού Συνδέσμου
Έλληνες προπονητές στίβου
Έλληνες αθλητικοί παράγοντες
Κάτοχοι μεταλλίων του Πανελλήνιου Πρωταθλήματος Στίβου
Κάτοχοι μεταλλίων των Βαλκανικών Αγώνων Στίβου